15 кылме

15 кылме (15 ноябрь) — григориан кечышот почеш идалыкын 319-ше (кужемдыме ийлаште — 320-шо) кечыже. Идалык пытыме марте 46 кече кодеш.

 Пайрем да памятный дате-влак 
 Призывникын кечыже 
 Тамакым шупшмо ваштареш кучедалме кече
 Философийын кечыже

 Лӱмгече 
Кылме тылзын латвизымше кечынже Аффоний, Константин, Маркиан да Пигасий – влакын лӱм кечышт. 

 Событий-влак 
Тугак ончо: :Категорий:Кылме тылзын 15 кечысе событий-влак
 1932 — Ленинградысе Казанский черкыште юмынйÿла тоштерым почыныт.
 1933 — Москваште икымше троллейбус-влак рейсыш лектыныт.
 1934 — Телевидений дене икымше йÿкан передачым ончыктеныт.

 Шочыныт 
Тугак ончо: :Категорий:Кылме тылзын 15 кечынже шочшо-влак
 1912 — Алексей Эрыкан, марий серызе, почеламутчо, СССР Серызе-влак ушемын йыжъеҥже (1937).
 1920 — Семён Иванович Иванов, Кугу Ачаэл сарын геройжо. Морко кундем Мари-Кужер ялыште шочын. Кугу сар жапыште лӱддымылыкым, патырлыкым ончыктымылан тудо Кок Йошкар Шӱдыр орден дене палемдалтын. Пӧртылмеке, Мари-Кужер кандашияш школышто пашам ышташ тӱҥалын да 1980-ше ий марте тыршен – вуйлатыше лийын.  
 1938 — Юрий Васильевич Грязин, спортсмен. Кужэҥер кундемыште шочын. Армий радамыште службым эртыме годымак мотоспорт деке шӱмаҥын. Ятыр гана республикысе чемпионатыште сеҥен. Тыгак Совет Ушем чемпионатыште визымше верым сулен. Совет Ушем спорт мастер. 
 1959 — Геннадий Анатольевич Васильев, Марий Элысе ял озанлыкын сулло пашаеҥже. Морко кундем Шӱргӧсолаште шочын-кушкын. Марий кугыжаныш университетын историй пӧлкажым тунем пытарен, но чапым ял озанлык пашаште сулен. 1991-ше ий гыч  «Коркатовский» озанлыкым вуйлаташ шогалын. 1996-шо ийыште кугыжаныш погынын депутатше лийын.
 1952 — Евгений Зиновьевич Васютин, Марий Элын да Россий Федерацийын сулло юристше. Кӱшыл шинчымашым Озаҥысе университетыште налын. Ончыч министерствыште, вара «Лесмаш» ден «Контакт» заводлаште юристлан пашам ыштен.  11 ий Республикысе Арбитраж судым вуйлатен. Вара Ульяновск областьысе Арбитраж судын вуйлатышыже лийын. Михаил Зиновьевич Васютинын изаже.
 1953 — Николай Павлович Кислицын, чодыра озанлык специалист, Россий Федерацийын сулло чодыразыже. 1974-ше ий гычак тудо Морко чодыра озанлыкыште оролымаш инженерлан пашам ышташ тӱҥалын. Вара тӱҥ чодыразе, а 2004-ше ий гыч вуйлатышыже лийын.

 Коленыт 
Тугак ончо: :Категорий:Кылме тылзын 15 кечынже колышо-влак

 Калык пале 
Акиндин да Пигасийын кечыже. Ты кечын сурт водыжлан посна тÿткышым ойыреныт. Тудлан лÿмын пучымышым шолтеныт. 

Категорий:15 кылме